cyanic-selkie/wikianc huggingface dataset:
Eugenijus fon Rionė
thumb|150px|Giminės herbas Baronas Eugenijus fon Rionė arba Eugenijus von Rönne (, ; 1830 m. sausio 1 d. Rusijos imperijos Kauno gubernijos Telšių apskrities Gargždų dvare – 1895 m. gruodžio 25 d. Berlyne (Prūsijos karalystė)) – iš Baltijos vokiečių kilęs Žemaitijos dvarininkas, lenkiškai kūręs poetas. Palaidotas Gargždų Šv. arkangelo Mykolo bažnyčios šventoriuje stovinčioje Rionių šeimos koplyčioje.
Biografija
Gimė ir kartu su seserimi Anele Elena augo kaip garsios baronų Rionių giminės atstovai. Tėvas Feliksas Filipas Rionė garsėjo geru šeimininkavimu: pertvarkė dvaro sodybą, pasodino parką. Motina Franciška Marija buvo kilusi iš grafų Zaluskių giminės. Baronai buvo surinkę turtingą archeologijos, geologijos, paleontologijos ir zoologijos, meno dirbinių kolekcijas, o Gargžduose įkurta ir nedidelė astronomijos observatorija. thumb|left|270px|Kraštiečiai per karnavalą [[Varšuva|Varšuvoje 1857 m. (Eugenijus Rionė pažymėtas 23 numeriu).]] E. fon Rionė (pilnas vardas Eugenijus Karolis Antanas Teofilis) studijavo Varšuvos Kaimo ūkio ir miškininkystės institute, jame direktoriavo buvęs Vilniaus universiteto profesorius ir 1812–1819 m. Rionė giminės dvarų tvarkytojas Michalas Očapovskis. Grižęs į Gargždus, Eugenijus Rionė perėmė dvaro valdymą: sodybą išpuošė, o aplink augusį anglško stiliaus parką pavertė vienu iš geriausiai tvarkomų visoje Žemaitijoje. Po tëvo mirties paveldėjo ir Renavo dvarą (dab. Mažeikių raj.), o seseriai Anelei Mielžinskienei atiteko Gargždų dvaro dirbamos žemės ir palivarkas kitoje Minijos upės pusėje.
Eugenijus fon Rionė domėjosi literatūrine kūryba. 1878 m. lenkų kalba jis išleido rinktinę „Poezye i prace dramatyczne“, kurioje tilpo 43 eilėraščiai, trys pjesės ir 1852 m. parašytą poemą „Žemaičių vaizdeliai“. 1856 m. sukurtą eilėraštį (Do K... P...) paskyrė kraštietei poetei Karolinai Praniauskaitei. Tiek Gargžduose, tiek ir Renave buvo sukaupęs turtingas bibliotekas. Knygas jis žymėdavo lipdėmis, šias spalvoto popieriaus juostelės klijuodavo ant nugarėlių. Spausdiniai buvo žymimi ir kitais ženklais: herbiniais antspaudais su parašu ar reljefiniais įspaudais. Barono biblioteka Lietuvoje buvo viena gausiausių ir vertingiausių. Dabar ji saugoma Žemaičių muziejuje „Alka“ Telšiuose.
1880 m. Veisiejuose vedė grafo Edvardo Krasickio našlę Gabrielę Oginskytę (1830–1912). Vaikų neturėjo, o po sutuoktinių mirties visas turtas atiteko žmonos dukrai iš pirmos santuokos grafaitei Gabrielei Krasickytei-Biberštain-Krasickienei (1866–1938).
Karos sala
Karos sala  – nedidelė 66 ha ploto sala, esanti prie vakarinės Kintairo pakrantės, Škotijoje.
kairėje|miniatiūra|Kara iš paukščio skrydžio Kara yra nutolusi 1 km atstumu į pietus nuo Gighos salos. Iš jos ir pasiekiama. Kara gėlų kalba reiškia „brangiausias“. Tai taip pat yra populiarus moteriškas vardas šioje apylinkėje ir Škotijoje apskritai.
Istorija
kairėje|miniatiūra|1654 m. [[Joan Blaeu|Jano Blau sudarytas Škotijos atlasas. Jo centre pavaizduotos Gighos ir Karos salos. Žemėlapio viršuje – vakarų kryptis.]] Kara šiuo metu priklauso Makdonaldui Lokhartui iš Kintairo ir yra žinoma kaip vienintelė sala, kuri vis dar priklauso tiesioginiam Salų lordų palikuoniui, nors yra negyvenama. Vienintelis gyvenamasis pastatas visoje saloje yra Karos namas.
1940 m. rugsėjo 22 d. ant uolų į šiaurės vakarus nuo salos buvo nuskandintas laineris Aska po to, kai jį atakavo vokiečių bombonešiai.
Laukinė gamta
Sala gerai žinoma dėl sulaukėjusių ožkų bandos, kurios laisvai ganosi visos salos teritorijoje.
Orošhaza
Orošhaza  – miestas pietvakarių Vengrijoje, Bėkėšo medėje, 35 km į pietvakarius nuo Bėkėščabos. Pro miestą eina Bėkėščabos–Segedo plentas ir geležinkelis. Vystoma mašinų gamybos, medienos apdirbimo, statybinių medžiagų, stiklo, maisto (mėsos, malimo, vyno, tabako, vaisų ir daržovių perdirbimo) pramonė. Orošhazos apylinkėse siurbiama nafta ir gamtinės dujos. Yra barokinė evangelikų liuteronų bažnyčia (pastatyta 1777 m.), Santo Kovačo Janoso muziejus, meno galerija, arboretumas (>2000 medžių rūšių).
thumb|left|250px|Orošhazos stiklo fabrikas
Istorija
Orošhaza istoriniuose šaltiniuose minima nuo 1466 m.
Šaltiniai
thumb|left|280px|Miesto užrašas [[senasis vengrų raštas|senuoju vengrų raštu]]
Portugalijos futbolo varžybos 1997–1998 m.
Portugalijos futbolo varžybos 1997–1998 m.
Finalo rungtynės
--
Tara (Irtyšius)
Tara  – upė Rusijoje, Novosibirsko ir Omsko srityse; Irtyšiaus dešinysis intakas. Prasideda Vasiuganės pelkynuose. Teka į vakarus miškinga ir pelkėta lyguma. Įteka į Irtyšių į pietus nuo Taros miesto.
Didžiausi intakai: Ičia, Aukštutinė Tunguska, Žemutinė Tunguska, Bergamakas (visi dešinieji). Upės vaga vingiuota, slėnis nežymus. Užšąla spalio pabaigoje ar lapkričio pradžioje, ledonešis vyksta balandžio pabaigoje – gegužės pradžioje. Šaltomis žiemomis seklumose peršąla iki dugno. Laivuojama 350 km ruože nuo Kyštovkos, potvynio metu – dar toliau.
Prie Taros įsikūrusios Kyštovkos ir Muromcevo gyvenvietės.
AS Cittadella
A.S. Cittadella Italijos futbolo klubas iš Čitadelos miesto Veneto provincijos. Žaidžia Serie B pirmenybėse.
Istorija
A.S. Cittadella įkurtas 1973 m.
2016–2017 m. sezone Serie B užėmė 6 vietą ir kovojo atkrintamosiose varžybose dėl patekimo į Serie A.
Klubo spalvos
Vyšninė (bordo) ir geltona.
Šeimyniškiai (Anykščiai)
Šeimyniškiai – kaimas Anykščių rajono savivaldybėje, 4 km į pietvakarius nuo Anykščių, Tekmės upelio krante. Kaime veikia Anykščių miesto nuotekų biologinio valymo įrenginiai.
Istorija
1765 m. Ukmergės apskrities seniūnijų inventoriuose minimas Lietuvos Didžiajam kunigaikščiui priklausęs karališkųjų valstiečių kaimas.
1930 m. išskirstytas į vienkiemius. Tarpukariu Šeimyniškiuose veikė malūnas, grietinės nugriebimo punktas. 1921–1930 m. kaime veikė pradžios mokykla, vėliau perkelta į Jokūbavos kaimą.
2006 m. dalis kaimo perduota Anykščių miestui.
Buddy Hield
Šavano Reineris „Budis“ Hildas (, g. 1992 m. gruodžio 17 d.) – Bahamų krepšininkas, žaidžiantis NBA lygoje besivaržančioje Indianos „Pacers“ komandoje. Prieš patekdamas į NBA B. Hildas atstovavo Oklahomos universiteto krepšinio komandai.
Karjera
2016 m. NBA naujokų biržoje Naujojo Orleano „Pelicans“ pasirinko jį 6-uoju šaukimu. Su Naujojo Orleano „Pelicans“ komanda B. Hildas sužaidė 57-ias rungtynes, o 2017 m. vasario 20 d. jis buvo išmainytas į Sakramento „Kings“.
2019 m. spalio 21 d. Budis Hildas pasirašė keturių metų sutarties pratęsimą.
2020 m. sausio 28 d. B. Hildas pergalingose rungtynėse prieš Minesotos „Timberwolves“ pelnė 42 taškus – daugiausiai karjeroje.
Šalies rinktinė
B. Hildas atstovauja Bahamų vyrų krepšinio rinktinei nuo 2009 m. Karibų krepšinio čempionato. Čempionate rinktinė iškovojo penktą vietą.
2014 m. Centrinės Amerikos krepšinio čempionate B. Hildas vidutiniškai pelnė 19,8 taškus (daugiausiai čempionate), bei atkovojo 6 kamuolius per rungtynes (daugiausiai rinktinėje).
.af
.af – interneto šalies kodo aukščiausio lygio domenas (ccTLD) Afganistano interneto domenų vardų sistemoje. Jį administruoja AFGNIC. Įsigaliojo nuo 1997 m.
Faith (George Michael albumas)
„Faith“ – debiutinis britų atlikėjo George Michael solinis albumas, išleistas 1987 m. spalio 30 d. leidėjų kompanijų „Columbia Records“ ir „Epic Records“. Albumas susilaukė nemenkos sėkmės, įskaitant ir 1989 m. Grammy apdovanojimą už metų albumą. 1988 m. JAV buvo geriausiai parduodamas albumas ir netruko tapti deimantiniu. Vien JAV buvo parduota 11 mln. kopijų, o už jos ribų – apie 25 mln.
Georgas pradėjo solinę karjerą, po to kai pavargo nuo paplitusios nuomonės, kad neva jo ir Andrew Ridgeley grupė „Wham!“ yra ne kas kita, kaip tik paaugliška, madų besivaikanti grupė. Nors jų pastarasis albumas „Make It Big“ buvo populiarus ir turėjo dainų su rimtesnėmis temomis, Georgas pasakė savo grupės partneriui Andrew'ui, kad jiems reikėtų jau skirtis ir pasukti savais keliais. Jiedu nutarė, kad paskutinis gyvas pasirodymas bus Wembley stadione. Po šito Michael'as pradeda solinę karjerą ir išleidžia „Faith“ albumą.
Dainų sąrašas
Visus dainų žodžius parašė George Michael, išskyrus kur pažymėta.
Turaujis
Turaujis  – ežeras Gudijoje, Gardino srities Astravo rajone, 37 km į šiaurės rytus nuo Astravo. Patenka į Saročios ežeryną. Ilgis – 1,57 km, plotis iki 0,39 km. Baseino plotas – 131 km². Vandens skaidrumas – 1,2 m.
Dubaklonio gylis 3–5 m, vakaruose – iki 11 m. Krantai žemi, smėlėti, vakaruose ir rytuose apaugę mišku, užpelkėję. Atabradas 0,5–1 m pločio. Dugne slūgso sapropelis. Vandens augalų juosta siekia 2–2,5 m gylį.
Turaujis priklauso Neries baseinui. Prateka Klevelės upė (Neries intakas), per ją jungiasi su gretimais Belajės ir Zalavo ežerais.
Ežere veisiasi lydekos, ešeriai, aukšlės, plakiai, vėgėlės, karšiai, lynai, raudės, meknės, kuojos, pūgžliai, vijūnai, paprastieji ir sidabriniai karosai.
Urubu
Urubu  – upė šiaurinėje Brazilijoje, Amazonės valstijoje; kairysis Amazonės intakas. Prasideda Prezidente Figeiredo miesto apylinkėse, Maroagos urvo aplinkos apsaugos teritorijoje. Teka Amazonės žemuma į pietryčius. Žemupyje (nuo San Žoaun Batistos) pasuka į rytus bei šiaurės rytus ir vinguriuoja lygiagrečiai su Amazone. Skaidosi į daug atšakų ir protakų, prateka didelį Kanasario ežerą. Įteka kelių protakų sistema Amazonėn drauge su Uatumano upe į rytus nuo Itakoatiaros.
thumb|left|240px|Užliejami miškai Urubu pakrantėse
.ag
.ag – interneto šalies kodo aukščiausio lygio domenas (ccTLD) Antigvos ir Barbudos interneto domenų vardų sistemoje. Jį administruoja NicAg. Įsigaliojo nuo 1991 m.
Eidlaukiai
Eidlaukiai (, nuo 1938 m. Holländerei) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 2 km į šiaurę nuo Šilėnų, prie Ežerupės.
Istorija
dešinėje|miniatiūra|260px|Eidlaukių kaimo bendruomenė 1927 m. Įkurti prieš 1722 m. Iki 1785 m. minimi Hollendrey vardu. 1785 m. buvo karališkasis valstiečių kaimas su 3 ugniakurais, 1821 m. – valstiečių kaimas su 27 gyventojais. 1723-1818 m. priklausė Įsruties apskrities Grumbkaukaičių domenų valsčiui, 1818-1945 m. – Pilkalnio apskričiai ir 1874 m. įsteigtam Šilėnų valsčiui. 1857 m. prie kaimo prijungti Pliklaukiai. 1905 m. lietuviai sudarė 76 % kaimo gyventojų. 1928 m. kartu su Pliklaukiais prijungti prie Šilėnų. Tikintieji iki 1793 m. priklausė Viliūnų, vėliau – Šilėnų evangelikų liuteronų parapijai. Po Antrojo pasaulinio karo išnyko.
Oroslanis
Oroslanis  – miestas šiaurės vakarų Vengrijoje, Komaromo-Estergomo medėje, Vėrtešo plynaukštėje, 55 km į vakarus nuo Budapešto, 12 km į pietvakarius nuo Tatabanios, prie Bokodžio karjero. Vystoma medienos apdirbimo, statybinių medžiagų, chemijos, maisto pramonė. Oroslanio apylinkėse kasamos rusvosios anglys, piritas, boksitas, gipsas. Veikia šiluminė jėgainė (235 MW), įsteigtas technologijų parkas (nuo 1997 m.). Gretimame Majko kaime išlikęs XVIII a. kamendulių vienuolynas.
2011 m. 81,8 % miesto gyventojų buvo vengrai, 2,4 % – čigonai, 1,3 % – vokiečiai.
thumb|left|250px|Pramoninė miesto dalis
Istorija
Oroszlankew („liūto akmuo“) gyvenvietė istoriniuose šaltiniuose minima nuo 1383 m. XV a. priklausė didikų Čakų šeimai. XVIII a. į turkų nuniokotas žemes atkeldinta žmonių iš Slovakijos. XX a. vid. pradėta plėtoti sunkioji pramonė ir kalnakasyba, 1954 m. Oroslaniui suteiktas miesto statusas.
Šaltiniai
thumb|left|280px|Miesto užrašas [[senasis vengrų raštas|senuoju vengrų raštu]]
Klevelė
Klevelė arba Saročianka, Saračanka  – upė Gudijoje, Gardino srities Astravo rajone; Vilijos dešinysis intakas. Prasideda prie Karanėtų kaimo. Aukštupyje teka miškais į rytus, pietryčius, prateka mažus Baranskajės ežerėlius. Salpa pelkėta. Prateka Klevelio ežerą, už kurio jau vadinama Saračianka. Toliau prateka ežerų virtinę – Turaujo, Zalavo, Kaimyno, Tumkų ežerus. Tada iš Tumkų ežero vinguriuoja į pietus, pietvakarius. Įteka Nerin (Vilijon) 269,8 km nuo jos žiočių, šalia Saročios (prie Saročios Malūno kaimo).
Vagos nuolydis – 1,4 m/km. 2,2 km vagos ruožas ištiesintas.
Prie Klevelės/Saročiankos įsikūrę kaimai: Buikos, Baranai, Barava, Mažas Turaujis, Aukštieji Kaimynai, Žemieji Kaimynai, Ginkiškė, Tumkos, Luosiai, Saročia.
Sliepšiškis
Sliepšiškis – kaimas Anykščių rajono savivaldybėje, 6 km į pietvakarius nuo Svėdasų.
Istorija
1921 m. kaimas išskirstytas į vienkiemius.
Tabuaeranas
thumb|250px|Salos palydovinė nuotrauka
Tabuaeranas arba Faningo atolas (Fanning Atoll) – koralinis atolas Ramiajame vandenyne, Polinezijoje, Linijinių salų spieičuje, priklauso Kiribačio valstybei. Plotas – 33,7 km² (lagūnos plotas – 110 km²).
Atolo žiedą sudaro virš 12 salelių. Lagūna sekli, giliausia vieta siekia ~15 m.
2010 m. Tabuaerane gyveno 1960 gyventojų. Saloje yra 9 kaimai, iš kurių didžiausias – Tenenebas (453 gyv.). Dauguma gyventojų kiribačiai. Verčiamasi daugiausia kopros ruošimu, taip pat žvejyba, dumblių rinkimu, auginamos vištos, kiaulės. Gaminami suvenyrai iš kriauklių, ryklio dantų. Veikia kelios mokyklos, bažnyčios, ligoninė. Yra prieplauka, nenaudojamas lėktuvų pakilimo takas.
Tikėtina, kad saloje senovėje buvo apsistoję polineziečiai, bet kai 1798 m. Terainą pasiekė pirmasis vakarietis – amerikietis Edmundas Faningas – sala buvo negyvenama. Sala pavadinta jūrininko garbei. 1855 m. salon atkelta darbininkų į kokosų plantacijas iš Manihikio. 1888 m. salą prisijungė britai (1939 m. ji tapo Gilberto ir Eliso kolonijos dalimi). 1902 m. Tabuaerane įkurta povandeninio telegrafo kabelio stotis.
XXI a. pr. veikė Norvegijos laivyno kruizinių laivų terminalas.
Sabinė
Sabinė – kaimas Šakių rajono savivaldybėje, 9 km nuo Tubelių.
Portugalijos futbolo varžybos 1996–1997 m.
Portugalijos futbolo varžybos 1996–1997 m.
Finalo rungtynės
--
.ai
.ai – interneto šalies kodo aukščiausio lygio domenas (ccTLD) Angilijos interneto domenų vardų sistemoje. Jį administruoja Offshore Information Services. Įsigaliojo nuo 1995 m.
Kainitai
Kainitai – gnostikų srovė, kurios išpažinėjai tikėjo, kad Jahvė esąs ne tik žemesnysis demiurgas, bet apskritai blogas, nes ydingai sukūręs pasaulį, užkirsdamas kelią žmogaus dieviškajam pradui susijungti su nežinomu tobulu Dievu. Tikėta, kad tikrasis tobulumas pasiekiamas, sulaužius visus Senojo Testamento priesakus (jų laužymas kainitams buvo religinė pareiga). Kainitai siekė ne išganymo materialiajame pasaulyje, bet išsilaisvinimo iš jo.
Kainitai gerbė tradiciškai neigiamai vertinamas Senojo Testamento figūras, kaip antai Kainą, Ezavą, sodomiečius, juos visus laikydami ezoterinės, išganingos išminties (gnozio) nešėjais. Kainitų supratimu, juos nubaudęs iracionalus, pavydus kūrėjas Hystera („Įsčios“), egzistuojanti už Hystera aukštesnė Išmintis. Taip pat buvo gerbiami Ieva, Judas Iskariotas (jam kainitai priskyrė „išdavystės slėpinį“, nes tik vienas Judas žinojęs tikrąją tiesą ), būta šių personažų vardu pavadintų evangelijų.
Kombinuota malono ir metilmalono acidurija
Simptomai ir požymiai
CMAMMA klinikiniai fenotipai yra labai nevienodi ir varijuoja nuo besimptomių, lengvų iki sunkių simptomų. Pagrindinė patologinė fiziologija dar nėra išaiškinta. Literatūroje aprašomi šie simptomai:
Pirmiesiems simptomams pasireiškus vaikystėje, labiau tikėtina, kad tai bus tarpiniai medžiagų apykaitos sutrikimai, o suaugusiesiems paprastai tai pasireiškia neurologiniais simptomais.
Priežastys
CMAMMA pagal priežastingumą galima suskirstyti į du atskirus paveldimus sutrikimus: vienas iš jų yra mitochondrijų fermento acil-CoA sintezės 3 šeimos nario trūkumas, užkoduotas ACSF3 geno (OMIM#614265); kitas sutrikimas yra malonil-CoA dekarboksilazės fermento trūkumas, užkoduotas MLYCD geno (OMIM#248360).
Diagnozė
Manoma, kad CMAMMA yra nepakankamai atpažįstama liga, nes klinikinių simptomų spektras labai platus, o naujagimių patikros programos dažniausiai neįtraukiamos.
Naujagimių patikros programos
Kadangi dėl ACSF3 atsiradusios CMAMMA nesikaupia metilmalonil-CoA, malonil-CoA ar propionil-CoA, taip pat nepastebima acilkarnitino profilio pakitimų, CMAMMA neaptinkama pagal standartines kraujo naujagimių patikros programas.
Išskirtinis atvejis yra Kvebeko provincija, kurioje, be kraujo tyrimo, 21 dieną po gimimo taip pat tiriamas šlapimas pagal Kvebeko naujagimių kraujo ir šlapimo patikros programą. Dėl to Kvebeko provincija yra įdomi CMAMMA tyrimams, nes atstovauja vienintelę pacientų grupę pasaulyje, kurioje nėra atrankos šališkumo.
Malono rūgšties ir metilmalono rūgšties santykis
Apskaičiavus malono rūgšties ir metilmalono rūgšties santykį plazmoje, CMAMMA galima aiškiai atskirti nuo klasikinės metilmalono acidemijos. Tai pasakytina ir apie vitamino B12 atsaką turinčius, ir į metilmaloninę acidemiją nereaguojančius asmenis. Šiam santykiui apskaičiuoti netinka naudoti malono rūgšties ir metilmalono rūgšties vertės iš šlapimo.
Esant CMAMMA dėl ACSF3, metilmaloninės rūgšties kiekis viršija maloninės rūgšties kiekį. Priešingai, CMAMMA dėl malonil-CoA dekarboksilazės trūkumo atveju yra atvirkščiai.
Genetiniai tyrimai
CMAMMA galima diagnozuoti atlikus ACSF3 ir MLYCD genų analizę. Išplėstas nešiotojų tikrinimas vaisingumo gydymo metu taip pat gali nustatyti ACSF3 geno mutacijų nešiotojus.
Pakruojo kapinių koplyčia
Pakruojo kapinių koplyčia – koplyčia, stovinti Pakruojo civilinėse kapinėse, Taikos g. 1, jų rytiniame pakraštyje, prie įėjimo vartų, priešais „Atžalyno“ gimnazijos pastatą. Kapinės riboto laidojimo, užima 1,39 ha plotą, patenka į Pakruojo Šv. Jono Krikštytojo parapijos teritoriją. Sakralinis statinys tapęs sandėliuku, kuriame laikomas kapinių priežiūros inventorius.
Istorija
Koplyčia statyta apie 1890 m. (įspausta data priekiniame fasade, ties durimis iš kairės).
Senosios pakruojiečių kartos atstovas, kraštotyrininkas Zenonas Gegeckas (1930–2016) minėjo, kad pokaryje ši koplyčia veikė, priklausė latvių bendruomenei. Jo žodžiais, gal prieš penkiolika metų buvo pavogtas koplyčios varpas (iki 2000 m.). Šalia yra XIX a. pab. antkapinių kryžių.
Architektūra
Koplyčia dviaukštė, kvadratinio plano, pagrindiniu fasadu orientuota į šiaurės rytus. Keturšlaitį stogą puošia ornamentuotas kryžius. Fasaduose – 4 arkinės langų angos, užsandarintos medinių lentų skydais.
Salif Cissé
Salifas Sisė (Salif Cissé; g. 1992 m. liepos 12 d.) – Prancūzijos futbolininkas, puolėjas.
Karjera
Karejerą pradėjo Prancūzijoje, kur žaidė žemesniųjų divizionų ekipose.
2015–2016 m. atstovavo Daring Club Motema Pembe (Kongo Demokratinė Respublika).
Žaidė Bulgarijoje „Carsko Selo“ ir Plovdivo „Botev“ klubuose. 2020–2021 m. sezone sužaidė devyniolika rungtynių bei įmušė du įvarčius.
Kauno rajono „Hegelmann“
Atstovavo Kauno rajono „Hegelmann“ klubui. Apie naujoką buvo paskelbta 2022 m. sausio 25 d.
2022 m. kovo 20 d. pelnė įvartį rungtynėse prieš FA Šiauliai. FC Hegelmann nugalėjo varžovus rezultatu 1:0.
2022 m. rugpjūčio 12 d. pelnė įvartį A lygos rungtynėse prieš „Džiugo“ klubą.
2022 m. rugpjūčio 16 d. pelnė įvartį LFF taurės rungtynėse prieš FK Jonava. 64 minutę Mantas Fridrikas pelnė pirmąjį rungtynių įvartį. O per pridėtą laiką pasižymėjo ir Salifas Sisė. Galutinis rezultatas 2:0 reiškė, kad FC Hegelmann pateko į LFF taurės pusfinalį.
2022 m. gruodžio 13 d. pranešta, kad žaidėjas palieka klubą. A lygoje sužaidė 27 rungtynes ir pelnė du įvarčius.
Gendžės „Kapaz“
2023 m. sausio mėn. tapo žinoma, kad žaidėjas persikėlė į Azerbaidžaną ir atstovaus Gendžės „Kapaz“.
Statistika
Spalvų reikšmės:
Virbalio valsčius
Virbalio valsčius – buvęs administracinis-teritorinis vienetas pietvakarių Lietuvoje. Centras – Virbalis. Šiuo metu čia yra Virbalio seniūnija.
Istorija
Valsčius su pertraukomis gyvavo XX a. 1-ojoje pusėje. Jis minimas 1919 m. Lietuvos apskričių sienų ir centrų įstatyme, netrukus panaikintas (1923 m. Virbalis jau buvo Kybartų valsčiuje), bet trumpam atkurtas prieš pat II pasaulinį karą.
Gyvenvietės
Pirmojo Lietuvos Respublikos visuotino gyventojų 1923 metų surašymo metu, Virbalio valsčiaus jau nebuvo. Virbalio miestas su 4 gyvenvietėmis, 481 ūkiu ar sodyba ir 4018 gyventojų buvo Kybartų valsčiaus teritorijoje.
Sabonėliai
Sabonėliai – kaimas Panevėžio rajono savivaldybėje, 19 km nuo Piniavos.
Ryan Trotman
Rajanas Lara Trotmanas (Ryan Lara Trotman; g. 1999 m. birželio 27 d.) – Barbadoso futbolininkas, puolėjas.
Karjera
Žaidėjas gimęs Enschedėje (Nyderlandai). „Twente“ klubo sistemos auklėtinis. Atstovavo šio klubo jaunimo ekipoms. Pagrindinėje sudėtyje sužaidė vienerias rungtynes.
Nuo 2019 m. atstovavo Hertogenboso „Den Bosch“ klubui. Rungtyniavo antroje pagal pajėgumą Nyderlandų lygoje.
FK Kauno Žalgiris
2022 m. persikėlė į „Kauno Žalgirio“ klubą.
2022 m. A lygoje sužaidė trylika rungtynių. 2023 m. A lygoje dėl traumų nežaidė.
2023 m. rugpjūčio mėn. tapo žinoma, kad žaidėjas paliko klubą.
Statistika
Spalvų reikšmės:
Rinktinė
Futbolininkas gimęs Nyderlanduose, tačiau nuo 2021-ųjų atstovavo Barbadoso rinktinei, nes jo tėvas kilęs iš Barbadoso.
Rinktinėje debiutavo 2021 m. kovo 25 d. rungtynėse prieš Panamą.
Mažionys (Anykščiai)
Mažionys – kaimas Anykščių rajono savivaldybės šiaurės vakaruose, 6 km į rytus nuo Troškūnų.
Konstal 13N
Tramvajus 13390 mm ilgio, 2400 mm pločio, 3060 mm aukščio, 17500 kg svorio. Būdingas kampuotas, „gabaritinis“ dizainas. Turi tris duris, sudarytas iš keturių dalių, atsidarančių į salono pusę. Konstal 13N turi 166 kW elektrinį variklį, gali išvystyti 68 km/h greitį. Tramvajus turi 21 sėdimų vietų, gali sutalpinti 115 keleivius.
Iš viso buvo pagaminti 836 Konstal 13N tramvajai.
Raistežeris
Raistežeris – ežeras Lietuvoje, Utenos rajone, 2,5 km į rytus nuo Vyžuonų. Ežero ilgis iš šiaurės į pietus – 0,33 km, plotis – iki 0,13 km. Altitudė 97,7 m. Krantai žemi, plačiai užpelkėję – aplinkui plyti ~ 9 ha dydžio pelkė. Pakrantėse plyti dirbami laukai ir pievos. Šiaurės rytuose išteka upeliukas link rytiniu pelkės pakraščiu tekančio Šventosios upės intako Girbio. Prie ežero įsikūrę Sprakšių ir Ažuraisčio kaimai. Ežeras seklus, gausiai užžėlęs vandens augalija, užankantis.
Honesty (Billy Joel daina)
„Honesty“ – daina, kurią parašė amerikiečių atlikėjas ir dainų tekstų kūrėjas Billy Joel. „Columbia Records“ leidėjų kompanija dainą iš albumo „52nd Street“ išleido kaip singlą 1979 m. Prodiusavo Phil Ramone. „Honesty“ nėra įtraukta į jokį Bilio JAV išleistą geriausių kūrinių rinkinį, išskyrus olandiškuose ir japoniškuose „Greatest Hits Volume 2“ leidimuose. Daina sulaukė daugiausiai teigiamų vertinimų iš muzikos kritikų tiek dėl savo kompozicijos, tiek dėl žodžių.
„Billboard Hot 100“ sąraše užėmė 24-tą vietą, šitaip tapdama vienu iš trijų albumo „52nd Street“ dainų, patekusių į Top 40. Prancūzijoje sulaukė geresnių rezultatų – ten užėmė 1-ą vietą. Japonijoje pardavus 100 000 singlo kopijų internete tapo auksiniu. Daina buvo grojama koncertuose kartu su Elton John, o vėliau ir Bryan Adams.
Reikšmė
Tai pianino baladė apie žmonėms iš prigimties būdingą atvirumo stoką. Ji prasideda liūdnais pianino akordais. Dainoje keliama problema dėl žmonių neatvirumo vienas kitam net artimiausiuose santykiuose. Pasak Ken Bielen dainoje galima interpretuoti mintį ir taip, kad prašoma atvirumo ir sąžiningumo ne tik romantiškuose santykiuose, bet ir politine prasme.
.it
.it – interneto šalies kodo aukščiausio lygio domenas (ccTLD) Italijos interneto domenų vardų sistemoje. Jį administruoja IT-NIC. Domenas įsigaliojo 1987 m. gruodžio 23 d.
Nausodė
Nausode vadinami kaimai:
.it
Registruotis gali organizacijos ir pilnamečiai asmenys, kurie yra Europos ekonominės erdvės (EEE), Vatikano valstybės, San Marino Respublikos ir Šveicarijos Konfederacijos šalių piliečiai arba gyventojai (arba jose yra organizacijos būstinė).
Nuo 2012 m. liepos 11 d. .it taip pat palaiko internacionalizuotus domenų vardus.
Klevelis
Klevelis  – ežeras Gudijoje, Gardino srities Astravo rajone, 38 km į šiaurės rytus nuo Astravo. Patenka į Saročios ežeryną. Ilgis – 0,85 km, plotis iki 0,23 km. Baseino plotas – 114 km².
Dubaklonio gylis 10–15 m. Krantai žemi, daug kur pelkėti, apaugę mišku, krūmais. Dugnas plokščias, dengiamas sapropelio. Paviršius užaugęs vandens augalais.
Detlef Schrempf
Detlefas Šrempas (, g. 1963 m. sausio 21 d.) – Vokietijos krepšininkas ir treneris, žaidęs NBA lygoje nuo 1985 iki 2001 m.
Klevelis
Klevelis priklauso Neries baseinui. Prateka Klevelės upė (Neries intakas), per ją sąsmauka jungiasi su gretimu Belajės ežeru.
Detlef Schrempf
Dalaso „Mavericks“ (1985-1989)
1985 m. NBA naujokų biržoje Dalaso „Mavericks“ pasirinko jį 8-uoju šaukimu. Savo debiutiniame sezone D. Šrempas vidutiniškai pelnė 6,2 taškus, atkovojo 3,1 kamuolius, atliko 1,4 rezultatyvius perdavimus per rungtynes.
Klevelis
Prie ežero įsikūręs Baravos kaimas.
Detlef Schrempf
Indianos „Pacers“ (1989-1993)
1989 m. vasarį D. Šrempas buvo išmainytas į Indianos „Pacers“ komandą. 1991 ir 1992 metais krepšininkas buvo apdovanotas NBA šešto žaidėjo apdovanojimu. 1992-1993 m. NBA sezone D. Šrempas vidutiniškai pelnė 19,1 taškus per rungtynes. 1993 m. D. Šrempas buvo pakviestas rungtyniauti NBA visų žvaigždžių rungtynėse ir tapo pirmuoju europiečiu, kuris žaidė NBA visų žvaigždžių rungtynėse.
Sietlo „SuperSonics“ (1993-1999)
Pasibaigus 1992-1993 m. NBA sezonui D. Šrempas buvo išmainytas į Sietlo „SuperSonics“.
1996 m. komanda pateko į NBA atkrintamųjų rungtynių finalinę seriją, kurioje pralaimėjo 4-2 Maiklo Džordano vedamai Čikagos „Bulls“ komandai. D. Šrempas tapo pirmuoju vokiečiu, kuris pateko į NBA finalus.
Portlando „Trail Blazers“ (1999-2001)
1999 m. D. Šrempas prisijungė prie Portlando „Trail Blazers“ komandos. 2001 m. krepšininkas atsistatydino.
Šalies rinktinė
D. Šrempas debiutavo VFR vyrų krepšinio rinktinėje 1983 m. Europos krepšinio čempionate, kuriame jis vidutiniškai pelnė 15,3 taškus ir rinktinė iškovojo aštuntą vietą. D. Šrempas taip pat atstovavo rinktinei 1984 m. vasaros olimpinėse žaidynėse. 1985 m. Europos krepšinio čempionate D. Šrempo vedama rinktinė iškovojo penktą vietą – geriausias rezultatas VFR vyrų krepšinio rinktinės istorijoje.
Bogomilai
thumb|250px|Bogomilų ir kitų neomanichėjiškų mokymų sklaida Europoje Bogomilai  – dualistinis religinis judėjimas, X–XV a. gyvavęs Balkanuose. Susiklostė iš dualistinių, neomanichėjiškų idėjų, perimtų iš paulikionų, bei vietinio liaudies religingumo, siekusio pakeisti neseniai įsiteigtos Bulgarijos ortodoksų bažnyčios dogmas. Susiklostė X a. antroje pusėje Bulgarijoje, vėliau išplito kitur Balkanuose, pasiekė Dalmatiją, Kijevo Rusią, Italiją, padarė įtaką katarų judėjimo iškilimui Prancūzijoje. Pavadintas pagal šio judėjimo pradininką Bogomilą. Tačiau judėjimo pavadinimą galima versti ir kaip „dievmyliai“.
Kongo DR vyrų rankinio rinktinė
Kongo Demokratinės Respublikos vyrų rankinio rinktinė – komanda, atstovaujanti Kongo Demokratinei Respublikai tarptautinėse varžybose. Rinktinės sudėtį ir veiklą koordinuoja Kongo Demokratinės Respublikos rankinio federacija.
Bogomilai
Bogomilai sulig manichėjiškomis ir gnostinėmis doktrinomis teigė, jog žemiškasis regimasis pasaulis yra Šėtono kūrinys. Dėl to atmetė Kristaus įsikūnijimo koncepciją, neigė krikščionišką idėją, jog materija yra malonės nešėja. Laikėsi asketizmo, smerkė prie materijos žmogų prikaustantį elgesį – ypač, vyno gėrimą, santuoką, mėsos valgymą. Dėl griežto asketizmo girti netgi aršių oponentų. Nepripažino Bažnyčios, bažnytinės hierarchijos, sakramentų, relikvijų, neigė išganymą, smerkė turtus ir turto siekiančius, klausančius bažnytinės bei pasaulietinės valdžios.
Zalavo ežeras
Zalavo ežeras  – ežeras Gudijoje, Gardino srities Astravo rajone, 37 km į šiaurės rytus nuo Astravo. Patenka į Saročios ežeryną. Ilgis – 0,87 km, plotis iki 0,37 km. Baseino plotas – 140 km². Vandens skaidrumas – 1,3 m.
Bogomilai
XI–XII a. bogomilų judėjimas sparčiai plito po rytines ir vakarines Bizantijos imperijos žemes. Dėl to, ~1100 m. pradėti persekioti ir kankinti bogomilų vadai, tarp jų – Bogomilas. XIII a. bogomilų, paulikionų ir katarų bendruomenės sudarė ištisą tinklą per visą Europą. XIII–XIV a. katalikų bei stačiatikių hierarchai pasmerkė bogomilizmą kaip ereziją, siekta judėjimą numalšinti. Galop, XV a. Balkanus užkariavus Osmanams, bogomilų judėjimas išnyko. Dalis jo mokymo ir praktikų fragmentų pateko į pietų slavų tautų folklorą.
Zalavo ežeras
Dubaklonis pjautuvo pavidalo, jo gylis 10–14 m. Pietvakariniai krantai žemi, pelkėti, kiti – aukšti. Atabradas siauras, smėlingas, dugne yra sapropelio nuogulų. Ežeras eutrofinis, vandens augalai siekia 2–2,5 m gylį, į ežerą jų juosta eina iki 35 m nuo kranto.
Zalavo ežeras priklauso Neries baseinui. Prateka Klevelės upė (Neries intakas), per ją sąsmaukomis jungiasi su gretimais Turaujo ir Kaimyno ežerais.
Ežere sugaunama lydekų, ešerių, karšių, lynų, raudžių, kuojų ir kitų žuvų.
Vaidatonių piliakalnis
Vaidatonių piliakalnis (dar vadinamas Močėnų piliakalniu, Žalnierka) – piliakalnis Kėdainių rajone, Surviliškio seniūnijoje, 1,5 km į pietryčius nuo Vaidatonių, prie Kruosto ir jo intako Skaudinio santakos. Pasiekiamas siauru lauko keliuku, einančiu nuo Mociūnų kaimo, per rusų kapines, toliau – per dirbamus laukus.
thumb|left|250px|Kryžius ant piliakalnio thumb|left|250px|Vaidatonių piliakalnis 2018 m.
Aikštelė trikampė, orientuota šiaurės rytų kryptimi, 45 m ilgio, 18,5 m pločio šiaurės rytiniame krašte. Čia supiltas 28 m ilgio, 2 m aukščio, 21 m pločio pylimas. Šlaitai statūs, 14 m aukščio.
Vaidatonių piliakalnis smarkiai apardytas – seniau čia buvusios kaimo kapinės (joms atminti pastatytas medinis kryžius), aplink vykdoma žemdirbystė, rytiniai ir vakariniai šlaitai erodavę, apaugę medžiais.
Raistinis
Raistinis – ežeras Lietuvoje, Utenos rajone, 9 km į rytus nuo Užpalių. Ežero ilgis iš šiaurės vakarų į pietryčius – 0,19 km, plotis – iki 0,15 km. Altitudė 122,9 m. Krantai žemi, daugiausia pelkėti, apaugę medžiais ir krūmais. Aplinkui plyti pievos ir dirbami laukai, pietinėje pakrantėje auga miškelis. Šiaurės rytuose išteka upelis link Alaušos intako Kremblio (Šventosios upės baseinas). Į pietvakarius nuo ežero įsikūręs Viešeikių kaimas.
Spezia Calcio
Spezia Calcio – Italijos futbolo klubas iš Specijos, Ligūrijos regione.
Istorija
Klubas įkurtas 1906 m., 2008 atkurtas.
2016–2017 m. sezone Serie B užėmė 8 vietą ir kovojo atkrintamosiose varžybose dėl patekimo į Serie A.
2021–2022 m. sezone rungtyniavo Serie A.
Sudėtis
Sudėtis: 2022 m. gegužės 31 d.
Moritz Wagner (krepšininkas)
Viktoras Moricas Vagneris (, g. 1997 m. balandžio 26 d.) – Vokietijos krepšininkas, žaidžiantis NBA lygoje besivaržančioje Orlando „Magic“ komandoje.
Karjera
M. Vagneris pradėjo savo karjerą Vokietijos krepšinio lygoje besivaržančioje Berlyno „Alba“ komandoje. Su komanda M. Vagneris sužaidė tik šešias rungtynes.
Nuo 2015 iki 2018 m. M. Vagneris atstovavo Mičigano universiteto krepšinio komandai.
2018 m. NBA naujokų biržoje Los Andželo „Lakers“ pasirinko jį 25-uoju šaukimu. Savo debiutinio sezono pradžioje M. Vagneris rungtyniavo NBA G-lygoje ir savo pirmąsias NBA rungtynes sužaidė tik 2018 m. lapkričio 17 d. rungtynėse prieš Orlando „Magic“.
2019 m. liepos 6 d. M. Vagneris buvo išmainytas į Vašingtono „Wizards“, o 2021 m. kovo 25 d. jis buvo išmainytas į Bostono „Celtics“.
Bostono „Celtics“ komandai nutraukus M. Vagnerio sutartį jis prisijungė prie Orlando „Magic“ komandos.
Šalies rinktinė
M. Vagneris atstovavo Vokietijos vyrų krepšinio rinktinei 2014 m. jaunimo iki 18 metų Europos krepšinio B diviziono čempionate, kuriame rinktinė iškovojo aukso medalį.
M. Vagneris debiutavo Vokietijos vyrų suaugusiųjų rinktinėje 2020 m. vasaros olimpinių žaidynių atrankose. Žaidynėse krepšininkas vidutiniškai pelnė 11 taškų per rungtynes.
Asmeninis gyvenimas
Moricas Vagneris turi jaunesnį brolį Francą Vagnerį, kuris taip pat rungtyniauja NBA, Orlando „Magic“ komandoje.
Portugalijos futbolo varžybos 1995–1996 m.
Finalo rungtynės
---
Newmont Corporation
thumb|Kripl Kriko ir Viktoro kasyklą Kolorado valstijoje „Newmont“ įsigijo 2015 m. Newmont Corporation – didžiausia pasaulyje aukso kasybos bendrovė, įsikūrusi Grinvud Vilidže, Kolorado valstijoje, Jungtinėse Amerikos Valstijose. Bendrovei priklauso aukso kasyklos JAV (Nevadoje, Kolorade), Kanadoje (Ontarijo, Kvebeko provincijose), Meksikoje, Dominikos Respublikoje, Australijoje, Ganoje, Argentinoje, Peru ir Suriname. Be aukso bendrovė kasa ir varį, sidabrą, cinką ir šviną. „Newmont“ turi 16 600 nuolatinių darbuotojų, dar 15 000 dirba bendrovėje pagal sutartis.
„Newmont Corporation“ – vienintelė aukso kasybos bendrovė, patenkanti į „Standard & Poor‘s 500“ akcijų rinkos indeksą.
Istorija
1916 m. amerikiečių inžinierius ir politikas Viljamas Boisas Tompsonas (William Boyce Thompson) įkūrė „Newmont Company“ holdingo bendrovę naftos, dujų ir kasybos investicijoms. Bendrovę pavadino pagal Montanos, kurioje užaugo, ir Niujorko, kuriame praturtėjo, pavadinimus. 1921 m. bendrovė įregistruota „Newmont Corporation“ pavadinimu, nuo 1925 m. jos akcijos parduodamos viešai.
Veikla
2019 m. „Newmont Corporation“ kasyklose iškasta 6,3 mln. uncijų aukso. Bendrovės išžvalgytos aukso atsargos siekė 100,2 mln. uncijų. 2020 m. bendrovei priklausė kasyklos: * „Newmont Corporation“ dalis
Be to, bendrovė turėjo 50 % dalį Super Pit aukso kasykloje Australijoje, kurioje 2019 m. iškasti 228 tūkst. uncijų aukso („Newmont Corporation“ dalis). Kasykla parduota 2020 m. sausį.
Sabuliai
Sabuliai – kaimas Anykščių rajono savivaldybėje, 7 km nuo Kavarsko.
Mikalojus Morskis
Mikalojus Morskis – Krokuvos kanauninkas 1772-1790, masonų ložės „Bouclier du Nord“ magistras 1784 metais.
Pliklaukiai
Pliklaukiai (, nuo 1938 m. Plickfelde) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 2 km į šiaurės rytus nuo Šilėnų, prie Ežerupės.
Istorija
Įkurti 1686 m. Senesni pavadinimai: Naujininkai (Naujeninken, iki 1719 m.), Kruslaukiai (Kruslaugken, iki 1746 m.). 1785 m. buvo šatulinių kulmiškių kaimas su 3 ugniakurais, 1823 m. – 3 šatulinių kulmiškių ūkiai su 35 gyventojais. 1723-1818 m. priklausė Įsruties apskrities Grumbkaukaičių domenų valsčiui, 1818-1945 m. – Pilkalnio apskričiai ir 1874 m. įsteigtam Šilėnų valsčiui. 1857 m. prijungti prie Eidlaukių kaimo. Tikintieji iki 1793 m. priklausė Viliūnų, vėliau – Šilėnų evangelikų liuteronų parapijai. 1910 m. turėjo 11 gyventojų. Po Antrojo pasaulinio karo kaimas išnyko.
Gaudentas Ralys
Gaudentas Ralys (g. 2001 m. kovo 31 d.) – Lietuvos futbolininkas, Vilniaus „Žalgirio“ vartininkas.
Karjera
„Žalgiriečio“ akademijos auklėtinis, 2019 metais jis pasirašė pirmąjį savo profesionalo kontraktą su „Žalgiriu“.
Nuo 2019 m. Vilniaus „Žalgiryje“
Profesionalo karjera prasidėjo, kai pasirašė sutartį su Vilniaus „Žalgiriu“.
Pastaraisiais metais treniravosi su pagrindine ekipa, o žaidė „Žalgirio“ B ekipoje Pirmoje lygoje.
2021 m. pirmose sezono rungtynėse patyrė sunkią traumą ir ilgam iškrito iš rikiuotės.
2022 m. sausio mėn. pratęsta sutartis su Vilniaus „Žalgiriu“.
Statistika
Spalvų reikšmės:
Rinktinės
Atstovavo įvairaus amžiaus Lietuvos jaunimo rinktinėms.
Antonis Morskis
Buvo Čartoriskių konfederacijos kancleris 1764 m. Karūnos armijos komisijos narys 1764 m. 1764 m. buvo Stanislovo Augusto Poniatovskio elektorius nuo Rusios vaivadijos. 1766 m. tapo senatoriumi rezidentu.
Gaudentas Ralys
Rinktinės
2020 m. pabaigoje susilaukė kvietimo į U-21 rinktinę.
Kaimynas (Baltarusija)
Kaimynas arba Kaimynų ežeras  – ežeras Gudijoje, Gardino srities Astravo rajone, 36 km į šiaurės rytus nuo Astravo. Patenka į Saročios ežeryną. Ilgis – 1,55 km, plotis iki 0,38 km. Baseino plotas – 159 km². Vandens skaidrumas – 2,0 m.
Dubaklonis netaisyklingas, sudarytas iš 3 duburių, jo gylis 10–15 m (šiaurės vakaruose – 3–5 m). Krantai apaugę miškais, ir krūmais. Iki 4–6 m gylio dugną dengia smėlis ir dumblas, giliau yra sapropelio nuogulų. Vandens augalai siekia 1–1,8 m gylį.
Kaimynas priklauso Neries baseinui. Prateka Klevelės upė (Neries intakas), per ją sąsmaukomis jungiasi su gretimais Zalavo ir Tumkų ežerais.
Tarpukario lenkiškuose žemėlapiuose ežeras žymimas Želėdžio pavadinimu.
Tomas Kačerauskas (1968)
Biografija
1991 m. VGTU baigė statybos inžinieriaus specialybę. 1998 m. Vilniaus universiteto Filosofijos fakultete įgijo filosofijos magistro laipsnį. 2002 m. ten pat apgynė humanitarinių mokslų srities filosofijos krypties daktaro disertaciją. 2009 m. Kultūros, filosofijos ir meno institute baigė habilitacijos procedūrą. 2001–2006 m. dėstė Vilniaus universitete. Nuo 2004 dėsto VGTU. Nuo 2004 m. žurnalo „Filosofija. Sociologija“ atsakingasis sekretorius, nuo 2006 m. mokslo žurnalo „Santalka“ vyriausiojo redaktoriaus pavaduotojas, nuo 2008 m. mokslo žurnalo „Creativity Studies“ vyriausiasis redaktorius.
Sabuliškiai
Sabuliškiai – kaimas Kupiškio rajono savivaldybėje, 3 km nuo Alizavos.
The Show
The Show – trečiasis airių atlikėjo Niall Horan studijinis albumas, išleistas 2023 m. birželio 9 d. Albumui pristatyti išleisti du singlai: „Heaven“ ir „Meltdown“.
Albumas susilaukė kritikų pripažinimo ir buvo komerciškai sėkmingas visame pasaulyje, pasiekdaqmas aukštas vietas daugelio šalių reitinguose. Tarp jų – ir Jungtinės Karalystės (pirmoji vieta) bei JAV (antroji vieta). Lietuvoje „The Show“ pasiekė 35–ąją reitingo vietą.
Kūrybinė grupė
Muzikantai
Rašys
Rašys – ežeras Lietuvoje, Utenos rajone, 5 km į pietvakarius nuo Sudeikių, Sirutėnų kaimo šiaurrytiniame pakraštyje. Ežero ilgis iš šiaurės vakarų į pietryčius – 0,69 km, plotis – iki 0,24 km. Altitudė 134,1 m. Krantai daugiausia aukšti, tik pietinis – žemas ir pelkėtas. Šiaurinėje pakrantėje stūkso Ruzgiškių miškas, kitose pakrantėse auga miškeliai, plyti pievos. Pietryčiuose išteka Vyžuonos intakas Rašė.
Į rytus įsikūręs Juškėnų kaimas. Pietrytine pakrante eina kelias.
Vištyčio valsčius
Istorija
Įsteigtas XVIII a. pabaigoje. 1870 m. prie valsčiaus prijungtas Vištytis, netekęs miesto teisių, o 17 valsčiaus kaimų perduoti Kaupiškių valsčiui. 1931 m. prijungta didžioji dalis panaikinto Kaupiškių valsčiaus. 1950 m. birželio 20 d. Vištyčio valsčius panaikintas, jo teritorija (3 apylinkės) priskirta Kybartų rajonui.
Gyvenvietės
Pagal pirmąjį Lietuvos Respublikos visuotinį gyventojų 1923 m. surašymą Vištyčio valsčiuje buvo 17 gyvenviečių:
Tautinė sudėtis
1923 m. gyveno 3907 žmonės:
Saladis
Saladis – ežeras Lietuvoje, Utenos rajone, Vyžuonų miestelio vakarinėje dalyje. Ežero ilgis iš šiaurės vakarų į pietryčius – 0,46 km, plotis – iki 0,18 km. Altitudė 91,8 m. Krantai žemi, pelkėti, pakrantės aukštos, aplink ežerą plyti pievos, dirbami laukai, stovi gyvenamieji namai, pietinėje pakrantėje auga sodas. Pietrytine ežero dalimi prateka Dusynos upelis link Šventosios upės intako Vyžuonos. Ežeras gausiai užžėlęs vandens augalija.
Trumpamakštis rūgtis
Trumpamakštis rūgtis (Polygonum lapathifolium, sin. Persicaria lapathifolia) – rūgtinių šeimos vienmečių augalų rūšis.
Augalas 0,2–0,7 m aukščio. Žiedkočiai, apyžiedžio lapeliai ir lapų apatinė pusė su geltonomis taškinėmis liaukutėmis. Lapų makščių viršūnė plika arba apaugusi labai trumpomis blakstienėlėmis, makštys prie stiebo neprigludusios. Vaisiaus abu šonai įgaubti. Stiebas status, kylantis, viršutinė dalis kiek šakota.
Žydi liepos–spalio mėnesiais. Auga laukuose, daržuose, pagrioviuose, pakrantėse. Lietuvoje gana dažnas.
Kartusis rūgtis
Kartusis rūgtis (Polygonum hydropiper, sin. Persicaria hydropiper) – rūgtinių šeimos vienmečių augalų rūšis.
Paplitusi beveik visoje Eurazijoje, Australijoje, šiaurės vakarų Afrikoje, įvisusi Šiaurės Amerikoje, Pietų Afrikoje, Čilėje.
Augalas 0,2–0,6 m aukščio. Apyžiedžio lapeliai su taškinėmis liaukutėmis. Lapų makštys plikos, viršūnėse apaugusios trumpomis blakstienėlėmis. Lapai lancetiški arba pailgai lancetiški, aštraus kartaus skonio. Vaisiai gūbriuoti.
Žydi liepos–rugsėjo mėnesiais. Auga drėgnuose miškuose, ant miško keliukų, pakrantėse, drėgnuose laukuose. Lietuvoje gana dažnas.
Japonijoje karčiojo rūgties kultivarų lapai ir ūgliai naudojami maistui (salotoms, sušių, tempurų, sašimių pagardinimui).
Tverca
Tverca  – upė Rusijoje, Tverės srityje; Volgos kairysis intakas. Seniau upė prasidėjo Aukštutinio Voločioko miesto apylinkėse, bet vėliau ištakos nusausintos, užstatytos gyvenamaisiais namais. Dabar Tverca išteka iš Aukštutinio Voločioko tvenkinio, maitinamo Cnos upės. Teka į pietus, žemupyje – į pietvakarius. Įteka į Volgą Tverės pakraštyje.
Didesni intakai: Logovežė, Malica, Kava (kairieji), Osuga, Somninka (dešinieji). Kanalizuota, įrengti šliuzai. Slėnis nežymus, pelkėtas, žemupyje pagilėja ir praplatėja (200–300 m). Vagos plotis 30–50 m, vietomis 80 m. Vagoje yra slenksčių. Būna užšalusi nuo lapkričio iki balandžio.
Miestai, įsikūrę prie Tvercos: Toržokas, Tverė.
Didelė Strėčia
Didelė Strėčia  – kaimas Gudijoje, Gardino srityje, Astravo rajone, Mikailiškių kaimiškojoje apylinkėje. Įsikūręs 11 km į šiaurės rytus nuo Mikailiškių, šalia Strėčios upės. Eina Vilniaus–Polocko plentas, atšaka į Kliukščionis.
Katalikų kapinėse stovi Šv. Vaitiekaus koplyčia.
Istorija
Istoriniuose šaltiniuose Strėčia minima nuo 1518 m. Ji XVI a. buvo Svirskių tėvonija.
XIX a. Didelė Strėčia pateko į Švenčionių apskrities Aleksandrovo valsčių, buvo kaimo apylinkės centras. Buvo palivarkas (Paškevičių valda). Iki XX a. 7-ojo dešimtmečio veikė vandens malūnas.
Portugalijos futbolo varžybos 1994–1995 m.
Portugalijos futbolo varžybos 1994–1995 m.
Sabutoniškė
Istorija
XX a. pr. įėjo į Novoaleksandrovsko apskritį. Tarpukariu kaimas priklausė Lenkijai (Breslaujos apskritis, Smalvų valsčius).
Ginkiškė
Ginkiškė  – kaimas Gudijoje, Gardino srityje, Astravo rajone, Mikailiškių kaimiškojoje apylinkėje. Įsikūręs 9 km į šiaurės rytus nuo Mikailiškių, ant Kaimyno ežero kranto. Šalia plyti didelis durpynas.
Istorija
XIX a. Ginkiškė pateko į Švenčionių apskrities Aleksandrovo valsčių. 1865 m. buvo 35 gyventojai (visi katalikai).
Resident Evil 5
Resident Evil 5 (Japonijoje − „BioHazard 5“) – 2009 m. kompiuterinis veiksmo žaidimas, „Resident Evil“ žaidimų serijos dalis, kurią sukūrė ir išleido Japonijos „Capcom“ kompanija „Xbox 360“, „PlayStation 3“ konsolėms, „Windows“ platformai. 2016 m. išleistos žaidimo adaptacijos „Xbox One“, „PlayStation 4“ konsolėms.
2016 m. vidurio duomenimis žaidimo buvo parduota 7 mln. kopijų. Metacritic.com suvestinės duomenimis, vidutiniškai žaidimas kritikų įvertintas 83−86 balais iš 100.
Apie žaidimą
„Resident Evil 5“ yra „Resident Evil“ kompiuterinių žaidimų ir filmų frančizės dalis. Skirtingai nuo ankstesnių serijos žaidimų, „Resident Evil 5“ yra labiau orientuotas į veiksmo, o ne į išlikimo siaubo žanrą, ir priskiriamas trečiojo asmens šaudyklėms. Žaidimo veiksmas vyksta po žaidimo „Resident Evil 4“ įvykių. Antibioteroristinės organizacijos BSAA narys Krisas Redfyldas atvyksta į Afrikos Kižudžu (Kijuju) vietovę patikrinti informacijos apie bioteroristinių ginklų platinimą. Jį pasitinka vietinė BSAA narė Ševa Alomar. Abu herojai atranda, kad vietos gyventojai yra apkrėsti ir kontroliuojami Las Plagas parazito mutavusių formų (žinomo iš „Resident Evil 4“). Abu herojai turi išsiaiškinti, kas slypi už parazito paskleidimo šioje Afrikos vietovėje. Krisą Redfyldą papildomai skatina žinia, kad šiuose įvykiuose gali būti įpinta jo buvusi kovų partnerė Džil Valentain, kurią visi laiko žuvusia.
„Resident Evil 5“ galima žaisti vieno arba dviejų žaidėjų Co-op režimu. Vieno žaidėjo režime žaidėjas iš trečiojo asmens perspektyvos valdo Krisą Redfyldą, o Ševa atakuoja automatiškai. Perėjus žaidimą atsiranda galimybė jį peržaisti valdant Ševą. Dviejų žaidėjų režime antrasis žaidėjas valdo Ševą: vietiniame tinkle perskirto ekrano režimu arba internetu žaisdamas žaidimą atskira konsole. Antras žaidėjas gali pasijungti į žaidimą kiekvieno žaidimo skirsnio (chapter) pradžioje. Žaidime yra trys sunkumo lygiai, kurie pasiekiami iškart žaidimo pradžioje. Perėjus vieną žaidimo skirsnį, jį galima peržaisti kitais sunkumo lygiais. Pagal tam tikrus rodiklius (taiklumą, iššaudytus priešininkus, laiką ir žuvimų skaičių) žaidėjui suteikiamas skirsnio perėjimo rangas. Perėjus žaidimą sunkiausiame „veterano“ lygyje, atsiranda galimybė jį peržaisti dar sunkesniame, ketvirtajame „profesionalo“ lygyje. thumb|right|270px| Krisas ir Ševa „Resident Evil 5“ kovų vietovėse Žaidimo metu kovojama su parazito valdomais agresyviais afrikiečiais ir įvairiais mutavusiais siaubūnais. Renkami trofėjai, pinigai, randami ginklai, šoviniai, kuriuos pameta nugalėti priešininkai arba jie randami dėžėse, vazose ir pan. Tradiciškai, veikėjai atstato sveikatos rezervus randamomis žolelėmis arba nusipirkę sveikatos purškiklius. Vienu metu herojai gali nešiotis 9 objektus ir kiekvieno skirsnio pradžioje gali juos pasirinkti iš inventoriaus arba nusipirkti. Tiek inventorius, tiek pirkimas/pardavimas organizuoti interaktyviai: žaidime nėra inventoriaus dėžių ar parduotuvių. Galima patobulinti pasirinktus ginklus, kurių yra įvairių rūšių, nuo pistoleto iki raketsvaidžio. Papildomai herojai ginkluoti peiliais ir gali atakuoti rankomis ar kojomis, kai tai leidžia žaidimas kontekstinėmis komandomis. Žaidime įvesta naujovė: jei herojus yra beveik prie mirties, per tam tikrą trumpą laiko tarpą kitas herojus gali jį atgaivinti adrenalino injekcija, bet tam turi būti arti mirštančio veikėjo − taip be sveikatos atstatomųjų porcijų galima išlaikyti herojus gyvais ilgą laiką.
Po žaidimo pagrindinės misijos baigimo įmanomas minižaidimas „Mercenaries“, kurio metu herojui per tam tikrą laiką yra iškelta užduotis iššaudyti kuo daugiau priešininkų ir išlikti gyvam.
Samanė (ežeras)
Samanė - ežeras Lietuvoje, Utenos rajone, 4,5 km į rytus nuo Utenos. Ežero ilgis iš pietryčių į šiaurės vakarus - 0,23 km, plotis - iki 0,12 km. Altitudė 152,4 m. Krantai žemi, pelkėti, tik rytinis krantas aukštesnis. Šiaurinė ir rytinė pakrantės apaugusios mišku, kitur plyti pievos. Šiaurėje išteka upeliukas (Rašės baseinas). Šalia įsikūręs Mockėnų kaimas.
Dubičių valsčius
Dubičių valsčius – buvęs administracinis-teritorinis vienetas dabartinėje pietų Lietuvos ir vakarų Baltarusijos teritorijoje. Centras – Dubičiai, vėliau – Narašai.
Istorija
Valsčius minimas 1487–1489 m. Ldk Kazimiero žemių skyrimo knygoje. Atkurtas XIX a. Vilniaus gubernijoje, veikė iki I pasaulinio karo.
Gyvenvietės
Valsčiaus gyvenvietės 1870 m. (skliausteliuose – baltarusiškai):